**Lébény Város ………) napirend**

**Polgármesterétől**

**Előterjesztés**

**a Képviselő-testület**

**2018. január 18-i ülésére**

**Tárgy: Lébényi Óvodafenntartó Társulás 2018. évi költségvetésének véleményezése**

**Előterjesztő: Kovács Gábor polgármester**

**Tisztelt Társulási Tanács!**

Magyarországon a települések túlnyomó többsége a helyi feladatok döntő részét nem egyedül, hanem a környező településekkel, szervezetekkel vállalkozásokkal összefogva, társulás formájában végzi, annak hatékonyabb, célszerűbb megoldása érdekében. Az **önkormányzati társulások** az önkormányzatok olyan együttműködése, amely önkormányzati feladat- és hatáskörök gyakorlása érdekében írásban rögzített, jogszabályban meghatározott feltételek szerint működik.

Lébény, Bezi és Mecsér települések önkormányzata az óvodai nevelés ellátására és a költségek közös teherviselésére hozta létre a Lébényi Óvodafenntartó Társulást.

*A költségvetés tervezés alapelvei*

A költségvetés tartalmára vonatkozó alapelveket az Áht. rögzíti. A tervezés célja annak biztosítása, hogy tervezett bevételek közgazdaságilag megalapozottan, a tervezett kiadások kizárólag a közfeladatok megfelelő ellátásához szükséges mértékben kerüljenek jóváhagyásra.

A Lébényi Óvodafenntartó Társulás keretében működik a Lébényi Óvoda, Egységes Óvoda-Bölcsőde intézménye, melynek tagintézményei a Bezi és Mecséri Tagóvodák. A társulás csak kötelező feladatot lát el. A Lébényi Óvodafenntartó Társulás Társulási Megállapodása tartalmazza a feladatellátás részletes szabályait, többek között a társulás intézményeinek feladatait, irányítását és elszámolását.

A társulás bevételeit a tagönkormányzatok hozzájárulásai a kiadásait az irányítás alatt álló intézmények működési és felhalmozási kiadásai alkotják.

Bevételek

A társulás fő feladat továbbra is az óvodai ellátás, melyhez a központi költségvetés több elemű támogatással járul hozzá. Az óvodai nevelés költségvetési támogatását Lébény Város Önkormányzata igényli és támogatásként nyújtja a társulás részére. A költségvetési támogatás igénylésének alap adatait a 2017. október 1-i köznevelési statisztika tartalmazza.

2018. évi köznevelési költségvetési támogatási összegei a következők:

|  |  |  |
| --- | --- | --- |
| **Jogcím megnevezés** | **Elismert létszám (fő)** | **Támogatás (E Ft)** |
| **2018. év 8. hónapra** |  |  |
| Óvodapedagógusok | 15,2 | 45958 |
| Óvodapedagógusok nevelő munkáját közvetlenül segítők | 11 | 16170 |
| Óvodaműködtetési támogatás |  | 9069 |
| **2018. év 4 hónapra** |  |  |
| Óvodapedagógusok | 13,5 | 19885 |
| Óvodapedagógusok nevelő munkáját közvetlenül segítők | 10 | 7350 |
| Óvodaműködtetési támogatás |  | 4058 |
| Alapfokú végzettségű pedagógus II. kategóriába sorolt óvodapedagógusok kiegészítő támogatása | 2 | 802 |
| Alapfokú végzettségű mesterpedagógus kategóriába sorolt óvodapedagógusok kiegészítő támogatása | 1 | 1463 |
| **Összesen** |  | **104755** |

Az elmúlt év eredeti előirányzataihoz 8,2 %-os növekedést jelent, amelyet a támogatások fajlagos összegében bekövetkezett növekedés eredményezett.

A központi költségvetés nem fedezi a kiadásokat, emiatt szükséges a társulásban résztvevő tagok hozzájárulása saját bevételeik terhére. A támogatások a közös költségek 69,2 % -ra nyújtanak fedezetet.

Az önkormányzatokat terhelő hozzájárulások összegei a következők. (a 2. számú melléklet részletezi a települések hozzájárulásait):

* Lébény 12906 E Ft
* Bezi 1154 E Ft
* Mecsér 2413 E Ft

A támogatáson kívül 2486 E Ft működési bevétellel – mint ellátási díj – számolhatunk.

***Lébényi Óvodafenntartó Társulás bevételi költségvetési fő összege: 151262 E Ft.***

Kiadások

Kiadásokat személyi juttatás, munkaadókat terhelő járulék és dologi kiadás jogcímén terveztünk az intézményvezető és tagintézmény vezetők közreműködésével.

Személyi juttatások előirányzata 97177 E Ft, amely a tavalyi előirányzat összegénél (93159 E Ft) 4,31 % -kal több. A többlet kiadások okai: minimálbér emelkedése, a bérkiegészítés összege, a törvényi előíráson alapuló soros lépések, a jubileumi jutalom összege.

*Munkaadót terhelő járulékok*

A szociális hozzájárulási adó 22 % -ról 19,5 % -ra csökkent és így a megnövekedett bérterhek ellenére a tavalyi évhez viszonyított eredeti előirányzat 1585 E Ft-tal csökkent.

*Dologi kiadások*

Szakmai munka elvégzéséhez szükséges beszerzéseket és szolgáltatási kiadásokat tartalmazza. Megállapodás alapján az óvodai épületek fenntartási, üzemeltetési költségei az ingatlan tulajdonosát terhelik.

***Lébényi Óvodafenntartó Társulás kiadási költségvetési fő összege: 151262 E Ft.***

**Az óvodafenntartó társulás működtetése szilárd, ésszerű megszorításokon nyugvó, naprakész gazdálkodási feltételekkel kerül biztosításra. A takarékosságra továbbra is nagy hangsúlyt kell fektetni.**

**A pénzügyi egyensúly megteremtése és a likviditási helyzet kezelhetősége továbbra is megköveteli a szigorú pénzügyi fegyelem betartását, ami az elmúlt évek gazdálkodását is jellemezte.**

Lébény, 2018. január 10.

Kovács Gábor

Lébény Város polgármestere

Melléklet:

* 1. számú melléklet: költségvetés tervezet
* 2. számú melléklet: Társulási tagok hozzájárulás mértékének kimutatása

**2. számú melléklet**

**Bevételek 104755 E Ft**

Kiadások

* Személyi juttatások 97177 E Ft
* Munkaadót terhelő járulékok 19679 E Ft
* Közös terhet jelentő dologi kiadások 4372 E Ft

**Kiadások összesen 121228 E Ft**

**Bevétel – kiadás különbözete 16473 E Ft**

Óvodai létszám

Lébény 123 fő

Bezi 11 fő

Mecsér 23 fő

Önkormányzatok hozzájárulása

Lébény 12906 E Ft

Bezi 1154 E Ft

Mecsér 2413 E Ft